*Projekts*

2016. gada Rīkojums Nr.

Rīgā (prot. Nr. §)

**Par naudas balvu piešķiršanu par izciliem sasniegumiem sportā**

1. Saskaņā ar Sporta likuma 14. panta pirmo daļu, kā arī ievērojot Ministru kabineta 2012. gada 3. janvāra noteikumu Nr. 26 “Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru” 2. punktu, piešķirt naudas balvas šādā apmērā:

1.1. Latvijas Paralimpiskās komitejas sportistam Aigaram Apinim par Riodežaneiro Paralimpiskajās spēlēs izcīnīto pirmo vietu diska mešanā – 184 365 *euro* (tai skaitā 42 077 *euro* nodokļu samaksai);

1.2. sportista A.Apiņa trenerim Aldim Šūpulniekam – 45 772 *euro* (tai skaitā 10 200 *euro* nodokļu samaksai);

1.3. sportistu A.Apini apkalpojošajai sporta darbiniecei Guntai Ozoliņai – 45 772 *euro* (tai skaitā 10 200 *euro* nodokļu samaksai);

1.4. Latvijas Paralimpiskās komitejas sportistei Diānai Dadzītei par Riodežaneiro Paralimpiskajās spēlēs izcīnīto pirmo vietu šķēpa mešanā – 184 365 *euro* (tai skaitā 42 077 *euro* nodokļu samaksai);

1.5. sportistes D.Dadzītes trenerei Inārai Aperānei – 91 970 *euro* (tai skaitā 20 826 *euro* nodokļu samaksai);

1.6. Latvijas Paralimpiskās komitejas sportistam Edgaram Bergam par Riodežaneiro Paralimpiskajās spēlēs izcīnīto trešo vietu lodes grūšanā – 66 100 *euro* (tai skaitā 14 876 *euro* nodokļu samaksai);

1.7. sportista E.Berga trenerei Maijai Ukstiņai – 32 837 *euro* (tai skaitā 7 225 *euro* nodokļu samaksai);

1.8. Latvijas Paralimpiskās komitejas sportistam Rihardam Snikum par Riodažaneiro Paralimpiskajās spēlēs izcīnīto piekto vietu para-iejādē brīvajā stilā – 23 523 *euro* (tai skaitā 5 083 *euro* nodokļu samaksai);

1.9. sportista R.Snika trenerei Olgai Šellerei – 5 562 *euro* (tai skaitā 952 *euro* nodokļu samaksai);

1.10. sportistu R.Snika apkalpojošajai sporta darbiniecei Dariai Tikhomirovai – 5 562 *euro* (tai skaitā 952 *euro* nodokļu samaksai);

1.11. Latvijas Paralimpiskajai komitejai par biedrības sportistu sasniegumiem paralimpiskā sporta attīstībai – 106 716 *euro*;

1.12. Latvijas Vieglatlētikas savienības sportistei Laurai Ikauniecei – Admidiņai par XXXI Vasaras olimpiskajās spēlēs izcīnīto ceturto vietu septiņcīņā – 39 489 *euro* (tai skaitā 8 755 *euro* nodokļu samaksai);

1.13. sportistes L.Ikaunieces-Admidiņas trenerim Andim Austrupam – 19 532 *euro* (tai skaitā 4 165 *euro* nodokļu samaksai);

1.14. Latvijas Svarcelšanas federācijas sportistei Rebekai Kohai par XXXI Vasaras olimpiskajās spēlēs izcīnīto ceturto vietu svarcelšanā –
39 489 *euro* (tai skaitā 8 755 *euro* nodokļu samaksai);

1.15. sportistes R.Kohas trenerim Eduardam Andruškevičam – 9 553 *euro* (tai skaitā 1 870 *euro* nodokļu samaksai);

1.16. sportistes R.Kohas trenerim Viktoram Ščerbatiham – 9 553 *euro* (tai skaitā 1 870 *euro* nodokļu samaksai);

1.17. Latvijas Kanoe federācijas sportistam Aleksejam Rumjancevam par XXXI Vasaras olimpiskajās spēlēs izcīnīto piekto vietu smaiļošanā –
23 523 *euro* (tai skaitā 5 083 *euro* nodokļu samaksai);

1.18. sportista A.Rumjanceva trenerim Genadijam Zujevam – 11 549 *euro* (tai skaitā 2 329 *euro* nodokļu samaksai);

1.19. Latvijas Vieglatlētikas savienībai par sportistu sasniegumiem (sporta veida attīstībai un jauno sportistu sagatavošanai) – 35 572 *euro*;

1.20. Latvijas Svarcelšanas federācijai par sportistu sasniegumiem (sporta veida attīstībai un jauno sportistu sagatavošanai) – 35 572 *euro*;

1.21. Latvijas Kanoe federācijai par sportistu sasniegumiem (sporta veida attīstībai un jauno sportistu sagatavošanai) – 35 572 *euro*.

 2. Šā rīkojuma 1. punktā minētās naudas balvas 42 686 *euro* apmērā izmaksāt no likumā “Par valsts budžetu 2016. gadam” Izglītības un zinātnes ministrijai pamatbudžeta apakšprogrammā 09.08.00 “Balvas par izciliem sasniegumiem sportā” iedalītajiem līdzekļiem.

3. Lai nodrošinātu šā rīkojuma 1. punktā minēto naudas balvu izmaksu, Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Izglītības un zinātnes ministrijai
1 009 262 *euro* (tai skaitā 187 295 *euro* nodokļu samaksai).

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

24.10.2016. 10:27

570

S.Roze

67047933, santa.roze@izm.gov.lv